**Ջեֆ Կունս** (անգլ.՝ Jeff Koons), հունվարի 21, 1955(1955-01-21)[…], Յորք, Փենսիլվանիա, ԱՄՆ), ամերիկացի նկարիչ է, որը հայտնի է դարձել քիտչի հանդեպ ունեցած հետաքրքրությամբ։

Կենսագրություն
--------------

Ջեֆ Կունսը ծնվել է Յորքում, Փենսիլվանիա։ Պատանի հասակում ընթերցել է Սալվադոր Դալիի ստեղծագործությունները։ Ջեֆ Կունսը հաճախել է Չիկագոյի Նկարչական համալսարանի դպրոց և Մերլինյան նկարչական քոլեջ։ Քոլեջից հետո Կունսը աշխատել է Ուոլ-Սթրիթում, որպես բրոկեր։ Ճանաչում է ձեռք բերել 1980 թվականին, որից հետո բացել է ստուդիա-գործարան Սոխոյում (Նյու Յորք)։ Իր աշխատակազմում նա գլխավորում էր ավելի քան 30 աշխատողների, որոնցից յուրաքանչյուրը պատասխանատու էր իր աշխատանքի համար։ Այժմ նկարիչը համարվում է Նյու Յորքի Jeff Koons LLC շտաբ-գրասենյակի նախագահ։ Ըստ տվյալների, այդ գործարանը արտադրում է ժամանակակից արվեստի առարկաներ։ Կունսը ստեղծում է կերպարներ և մոդելներ համակարգչով, իսկ աշխատակիցները նյութականացնում են այն։

Ստեղծագործություն
-----------------

Կունսի ստեղծագործությունը դասակարգվում է պոպ և հետ-պոպ ընկած ժամանակահատվածում, որը 80-ականների կոնցեպտուալիզմի և մինիմալիզմի ռեակցիան է։ Կունսի վաղ աշխատանքներից` կոնցեպտուալ քանդակից ավելի հայտնի է "50/50 Tanks"-ը (1985), որը բաղկացած էր 3 բասկետբոլային գնդակներից, որոնք լողում էին ջրում, որը կիսով չափ լցնում էր թափանցիկ տարածությունը։ 1990-ական թվականներին Ջեֆ Կունսը ստեղծել է մի շարք հսկայական քանդակներ` օգտագործելով ոչ իրական թռչող փուչիկներ։ Նման փուչիկներով խաղը, ինչպես Կունսն էր ասում, փոքր տարիքում տպավորել էր իրեն և տպավորությունը առկա է մինչև այսօր։ Նրա «Առօրեականություն» շարքի կուլմինացիան դարձավ 1988 թվականին ստեղծված Մայքլ Ջեքսոնի քանդակը իրական չափերով։ 3 տարի անց այն վաճառվել է Նյու Յորքի Sotheby’s աճուրդում ավելի քան 5 միլիոն դոլար։

Շան քանդակը Բիլբաբոյում

Վերջին աշխատանքներ
------------------

Լոսանջելեսյան արվեստի թանգարանի (LACMA) տնօրենը ծրագիր էր մշակել, ըստ որի պետք է կառուցվեր իր տան շենքի մուտքի մոտ 45 մետրանոց վերամբարձ, որը պետք է կառուցվեր 1940-ական թվականների լոկոմոտիվի կրկնօրինակի վրա։ Ըստ Ջեֆ Կունսի` շոգեքարշը պետք է պարբերաբար ձայն և ծուխ արձակեր` տեղեկացնում էր The New York Times ամսագիրը։ Նախագծի արժեքը և իրացման ժամանակահատվածը դեռևս հայտնի չէ, բայց թանգարանի տնօրինությունն արդեն ստացել է ամերիկյան ժամանակակից արվեստի կոլեկցիոներ Էլի Բրոդից օգնություն, ում հավաքածուն մասնավորապես ներառում էր Կունսի 20 աշխատանքները։ Լոսանջելեսյան արվեստի թանգարանը հայտարարեց, որ վճարել է «Շոգեքարշ» կոմպոզիցիայի համար, որը պատրաստ եղավ 2014 թվականին և արժեցավ 25 միլիոն դոլար։ BMW ընկերությունը Կունսին հանձնարարել է կառուցել մրցարշավային հատուկ ավտոմեքենայի մոդել։ Երգչուհի Լեդի Գագայի ալբոմի երեսի Artpop-ի վրա նույնպես աշխատել է Ջեֆ Կունսը։ Artpop-ի վրայի կափարիչը զարդարված էր Կունսի փչովի փուչիկով։ Նկարի ետևի ֆոնում կարելի է տեսնել Բոտիչելիի «Վեներայի ծնունդը» կտավից մի հատված։ Լեդի Գագան Կունսի աշխատանքը այսպես է նկարագրել. «Ես անչափ ուրախ եմ ձեզ հետ կիսվել այն բանով, որը համարում եմ իմ սրտի մի մասնիկը, որը ես խորապես փայփայում եմ։ Այս կազմն ամենալավն է ինձ նկարագրում»։ Երգչուհին ասում էր, որ Կունսի քանդակը հնարավոր կլինի տեսնել ալբոմի թողարկման երեկույթին։ Artpop-ը վաճառքի դուրս եկավ 2013 թվականի նոյեմբերի 11-ին։

Հեղինակային իրավունքների խախտում
--------------------------------

2017 թվականի մայիսի 12-ին Ջեֆ Կունսը Նյու Յորքում ներկայացրեց իր աշխատանքը`«Նստած պարուհին» քանդակը։ Ամեն դեպքում Ջեֆ Կունսը կրկնօրինակել էր Օկսաննա Լեոնտևի Ճնիկռուպի աշխատանքը` խախտելով հեղինակային իրավունքի նորմերը։ Կրկնօրինակված աշխատանքի համար նա վաստակել է կլորիկ գումար։

Ծանոթագրություններ
------------------

1. ↑
2. 1 2  RKDartists (նիդերլ.)
3. 1 2 3 4  Encyclopædia Britannica
4. 1 2  Discogs — 2000.
5. 1 2  Artnet — 1998.
6. 1 2  The Fine Art Archive
7. ↑  Ժամանակակից արվեստի թանգարանի առցանց հավաքածու
8. ↑  El País (իսպ.) — Madrid: Grupo PRISA, 1991. — ISSN 1576-3757; 1134-6582
9. ↑  «Ես լավ տնօրեն եմ». Ջեֆ Կունսը Jeff Koons LLC ընկերության տնօրեն
10. ↑  «Ես լավ տնօրեն եմ » Ջեֆ Կունսը Jeff Koons LLC ընկերության տնօրեն
11. ↑  Լեդի Գագայի ալբոմի կազմը պատրաստել է ամենաթանկ վարձատրվող նկարիչներից մեկը
12. ↑  Ջեֆ Կունսի «Պարուհին» աշխատանքը ուկրաինացի նկարչուհու աշխատանքի կրկնօրինակումն է


|  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- |
| 

|  |  |
| --- | --- |
|  ⛭   Սոցիալական ցանցերում | Թվիթթեր |
|  |
| Թեմատիկ կայքեր | Discogs · Filmportal · Internet Movie Database · RKDartists |
|  |
| Բառարաններ և հանրագիտարաններ | Բրիտանիկա (օնլայն) · Բրոքհաուս · Բրոքհաուս · Մեծ կատալոնական · Մեծ նորվեգական · Notable Names Database · Universalis |
|  |
| 

|  Չափորոշչային վերահսկողություն |
| --- |
|  |
| BIBSYS: 90654080 · BNE: XX5536530 · BNF: 12498387n · CiNii: DA07157703 · CONOR: 103355491 · GND: 119082292 · GTAA: 120510 · ISNI: 0000 0001 0865 0102 · LCCN: n88205092 · LNB: 000209316 · NKC: js20061103009 · NLA: 35701475 · NLP: A29719896 · NSK: 000083028 · NTA: 085008486 · NUKAT: n2007143106 · SUDOC: 034202285 · VIAF: 5035739 · ULAN: 500118778 · WorldCat VIAF: 5035739 |

 |

 |